1. Kérdés:

Hegyeshalom állomás új állapotnak megfelelő elrendezését meg kell jeleníteni a budapesti kerepesi úti FET rendszer monitorképén. A 2019. évi indikatív ajánlatkérés második körében Ajánlatkérő ettől az igényétől eltekintett. Amennyiben szükséges FET rendszerbeli megjelenítés,

* 1. csak a statikus elrendezés megjelenítése, vagy az aktuális szakaszoló állásjelzések megjelenítése is szükséges?
  2. kell-e vezérlési lehetőséget biztosítani a FET központból?
  3. szükséges-e a FET központban a meglévő Siemens rendszerbe integrálni Hegyeshalom állomás képét, vagy önálló kitekintő munkaállomás is telepíthető?
  4. Biztosítja-e Ajánlatkérő az ehhez szükséges adatátviteli kapcsolatot, vagy a teljes távközlés és adatátvitel megvalósítása az Ajánlatadó feladata?

Válasz: A budapesti kerepesi úti FET központtal kapcsolatos igényéről az Ajánlatkérő eltekintett, így ezzel kapcsolatos feladata jelen projekt keretén belül nincs az Ajánlattevőnek. Kérjük az Ajánlattevőt, hogy az ajánlatát ennek ismeretében szíveskedjen megadni.

1. Kérdés:

Az új kezelőfelület elkészültéig a régi berendezésnek folyamatos üzemet kell biztosítania. Megfelelő-e, ha a PLC nyomógombos kezelés üzemel az átalakítás alatt?

Válasz: A PLC nyomógombos kezelés maximum 1 napig lehetséges, kérjük ezt figyelembe venni az új kezelőfelület előkészítése és üzembe helyezése során.

1. Kérdés:

Tekintettel arra, hogy a kapcsolási szekvenciák átalakítása is szükséges a felsővezetéki topológia megváltozása miatt, mekkora az a legnagyobb időintervallum, amikor a berendezés átalakítása alatt – célszerűen a felsővezetékes vágányzárhoz igazodva – a kezelés a PLC-ről, és a kezelőfelületről sem lehetséges?

Válasz: Csak a felsővezetékes vágányzárak ideje alatt engedhető meg az, hogy a berendezés sem a kezelőfelületről sem a PLC-ről ne legyen működtethető.

1. Kérdés: A jelenlegi asztal a biztosítóberendezés kezelőfelületének is helyet ad. Amennyiben új asztalt kell telepíteni, kérjük annak helyét meghatározni!

Válasz: A helyiség méreteiből adódóan új asztal elhelyezésére nincs lehetőség, ezért a jelenlegi asztal megtartható, annak cseréjétől az Ajánlatkérő eltekint. Felhívjuk a figyelmet, hogy a görgős szék igényét az Ajánlattevő továbbra is fent tartja.

1. Kérdés:

Megfelel-e ajánlatkérő számára az egy darab, de nagyobb (30”<) monitor, amellyel elkerülhető az állomás képi kettéosztottsága, de biztosítható az egyértelmű, átlátható kezelés?

Válasz: Az Ajánlatkérő számára nem megfelelő a kezelőfelület kezeléséhez egy darab nagyobb méretű monitor alkalmazása. A két monitor alkalmazása esetén az állomási képet nem kell megosztani a két monitoron, hanem ezek egymás tartalékaiként üzemelnek.

Kérjük az Ajánlattevőt, hogy az ajánlatában - a megküldött műszaki tartalomban szerepelt méret helyett - kettő darab 24”-os, full HD-s monitor telepítésével kalkuláljon.